30. jaanuar

30. jaanuar on Gregoriuse kalendri 30. päev. Juliuse kalendri järgi 17. jaanuar (1901–2099).

 Sündmused 
Eestis
1354 – paavst Innocentius VI andis Riia peapiiskopi teavituse järel 40-päevase patukustutuse igaühele, kes käis palverännakul Vastseliina piiskopilinnuse kabelis, kus asus Jeesuse Pühima Risti reliikvia (valge rist).Artur Motzki. "Livonica aus dem Suplikenregistern von Avignon (1342 Okt. 11 – 1366 Mai 9)." – Mitteilungen aus der livländischen Geschichte. Hrsg. von der Gesellschaft für Geschichte und Altertumskunde zu Riga. Bd. XXI, Riga, 1911–1928. Tõlkinud Maarja Kaplinski, avaldatud Katoliku blogis 28. jaanuaril 2021.
1838 – Tartus asutati Õpetatud Eesti Selts.Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 125
1904 – Londonis toimus legendaarne lühimatš, kus maadleja Georg Hackenschmidt võitis türklase Ahmed Madralit 44 sekundiga, pannes ta selili. Matši vaatas 10 000 pealtvaatajat.ESBL veebis  (vaadatud 29.12.2014)
 1919 – Vabadussõda. Algas Paju lahing. Partisanide pataljoni 3. rood, mida juhtis Johannes Soodla, vallutas Paju mõisa. Päeva lõpuks olid venelased mõisa tagasi vallutanud.
1926 – Tallinna Töölisteater andis avaetenduse.
1927 – Tallinnas toimus esimene maavõistlus Eesti ja Läti jääpallimeeskonna vahel, mille Läti võitis 5:3.
1933 – asutati Kuressaare Loomakaitse Ühing.
 1934 – toimus Eesti Olümpiakomitee korraline aasta peakoosolek, kus arutati Berliini olümpiamängudeks ettevalmistust; ühtlasi valiti komitee uueks esimeheks Johan Laidoner.
 1938 – A. H. Tammsaare valiti Albu valla aukodanikuks.
 1944 – Saksa okupatsioon Eestis: Eesti Omavalitsus kuulutas välja sundmobilisatsiooni Saksa sõjaväkke kõigile, kes olid sündinud aastatel 1904–1923.
 1946 – EELK Kirikukogu esmakordne kokkutulek.
 1958 – avati Anton Hansen Tammsaare majamuuseum kirjaniku sünnipaigas.
 1974 – algas regulaarne elektrirongiliiklus liinil Tallinn-Kehra.
 1978 – tähistati A. H. Tammsaare 100. sünniaastapäeva. Selle auks avati Tallinna kesklinnas Tammsaare monument.
 1992 – Ülemnõukogu kinnitas ametisse Tiit Vähi valitsuse.
 1992 – Tallinna Pedagoogiline Instituut nimetati ümber Pedagoogikaülikooliks.
 1994 – avati Paju lahingu mälestussammas.
 1995 – kultuuri- ja haridusminister Peeter Olesk taastas ajutiselt 1994. aasta 21. detsembril katkestatud RTV ja EVTV ringhäälinguload.
 1997 – Euroopa Nõukogu Parlamentaarne Assamblee lõpetas järelevalve Eesti üle.
 1999 – Evelin Samueli lugu "Diamond of Night" valiti Eestit esindama 1999. aasta Eurovisiooni lauluvõistlusel Iisraelis Jeruusalemmas.

Maailmas
 1648 – Münsteri rahuga lõppes Kaheksa-aastane sõda.
 1649 – Inglise kodusõda: Londonis Banqueting House'i ees hukati Inglise kuningas Charles I.
 1661 – Stuartite restauratsioon: kuningas Charles I hukkamise aastapäeval kaevati välja Oliver Cromwelli, John Bradshaw ja Henry Iretoni surnukehad ning hukati nad postuumselt.
 1667 – Andrussovo rahulepinguga lõpetati Vene-Poola sõda.
 1730 – Venemaa keisririiki hakkas ajutiselt juhtima Kõrgem Ajutine Regendinõukogu, kuhu kuulusid vürst Dmitri Mihhailovitš Golitsõn, vürst Vassili Lukitš Dolgoruki, vürst Aleksei Grigorjevitš Dolgoruki, vürst Mihhail Vladimirovitš Dolgoruki, krahv Gavriil Ivanovitš Golovkin, parun Heinrich Johann Friedrich Ostermann, vürst Mihhail Mihhailovitš Golitsõn ja vürst Vassili Vladimirovitš Dolgoruki.
 1735 – kuulutati välja Korsika iseseisvus. Selle ajutisteks kuulutati Giacinto Paoli, Luigi Giafferi ja Andrea Colonna Ceccaldi.
 1790 – Tyne'i jõel Inglismaal katsetati päästepaadi eelkäijat.
 1820 – Briti polaaruurija Edward Bransfield maabus Antarktika poolsaarel ning astus teadaolevalt esimese inimesena Antarktise kontinendile.
 1847 – California linn Yerba Buena nimetati ümber San Franciscoks.
 1863 – Kreekas hakkas pärast kuningas Otto tagandamist ajutiselt valitsema triumviraat, kuhu kuulusid Dimítrios Voúlgaris, Konstantínos Kanáris ja Benizélos Roúfos.
 1889 – Mayerlingi lossist leiti enesetapu läbi surnuna Austria-Ungari kroonprints Rudolf ja tema armuke Mary von Vetsera.
 1933 – Adolf Hitler sai Saksamaa riigikantsleriks.http://www.dhm.de/lemo/rueckblick/30-januar-1933-hitler-wird-reichskanzler.html
 1939 – Adolf Hitler pidas Saksa Riigipäeval kõne, milles muuhulgas ütles: "Kui rahvusvahelisel finantsjuutlusel Euroopas ja väljaspool õnnestuks rahvad veelkord maailmasõtta paisata, siis ei oleks tulemuseks mitte maailma bolševiseerimine ja seega juutluse võit, vaid juudi rassi hävitamine Euroopas."http://www.holocaust-chronologie.de/artikel/hitlers-drohung.html
 1945 – Vene allveelaev S-13 uputas põgenikelaeva Wilhelm Gustloff; hukkus üle 9000 inimese.
 1945 – Adolf Hitler pidas oma viimase raadiokõne.http://www.dhm.de/lemo/html/biografien/HitlerAdolf/
 1948 – Šveitsis Sankt Moritzis avati 1948. aasta taliolümpiamängud.
 1957 – Eesti Evangeeliumi Luteriusu Kiriku piiskop Johan Kõpp sai peapiiskopiks.
 1969 – Londonis heliplaadifirma Apple Records hoone katusel toimus ansambli The Beatles viimane avalik esinemine ehk nn katusekontsert.http://www.beatlesbible.com/1969/01/30/the-beatles-rooftop-concert-apple-building/
 1972 – Põhja-Iirimaa konflikt: Verine pühapäev Põhja-Iirimaa linnas Derrys, 13 demonstranti hukkus Briti sõdurite kuulide läbi.

 Sündinud 

 1878 – A. H. Tammsaare, eesti kirjanik
 1927 – Olof Palme, Rootsi poliitik
 1928 – Virve Köster, eesti rahvalaulik
 1929 – Isamu Akasaki, jaapani füüsik
 1941 – Richard Bruce Cheney, USA poliitik
 1951 – Phil Collins, inglise muusik ja laulja
 1979 – Tarmo Jallai, Eesti tõkkejooksja
 1979 – Jaak Urmet, eesti kirjanik
 1987 – Arda Turan, Türgi jalgpallur

 Surnud 

 1649 – Charles I, Inglismaa kuningas
 1940 – Johan Talberg, eesti meremees
 1948 – Mohandas Gandhi (Mahatma Gandhi), India poliitik
 1948 – Orville Wright, ameerika lennunduspioneer
 1955 – Aleksander Täheväli, eesti vaimulik
 1994 – Pierre Boulle, prantsuse kirjanik
 2020 – Jörn Donner, Soome kirjanik, filmilavastaja, poliitik ja diplomaat
 2026 – Ain-Elmar Kaasik, eesti arst, arstiteadlane ja akadeemik

 Pühad 
 Eesti kirjanduse päev
 ...

 Ilmarekordid 
 ...

Viited

Jaanuar 30